#### Številka: 03216- 6/2011-3

Datum: 19. 9. 2011

**ZAPISNIK**

5. redne seje Odbora za urejanje prostora in urbanizem, ki je bila v ponedeljek 19. septembra 2011 s pričetkom ob 20.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez KOŽELJ, podpredsednik Mirko BRNIČ JAGER, ostali člani, Bojan ALBREHT, Gregor ISTENIČ, Sašo RINK, mag. Maja SIMONETI, mag. Blaž LOKAR in tajnik odbora Jan SKOBERNE.

NAVZOČI OSTALI VABLJENI:

Načelnik Oddelka za urejanje prostora mag. Miran GAJŠEK s sodelavkami Alenko PAVLIN, Miro PRELOG in Barbaro JOVAN, Katja OSOLIN in Damjana POPOVIČ LJUBI za načelnico Oddelka za ravnanje z nepremičninami Simono REMIH, načelnica Oddelka za gospodarske dejavnosti in promet Irena RAZPOTNIK in predstavnik izdelovalca akta projektant Rok KLANJŠČEK REAL ENGENEERING, d.o.o.

Na zasedanju so bili navzoči vsi člani odbora.

Člani odbora so pred sejo prejeli gradiva k 1. in k 2.tč. člani odbora svetniki so ga prejeli že s sklicem 9. seje MS MOL, gradivo je dosegljivo tudi v elektronski obliki na spletni povezavi: <http://www.ljubljana.si/si/mol/mestni-svet/seje/2010-2014/73673/detail.html>, odbor tega mandata ima evidenco sej, sklice, gradiva, zapisnike, opis pristojnosti oziroma vpogled v delo odbora na spletni povezavi: <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/> .

Predsednik odbora podžupan prof. Janez KOŽELJ je navzoče pozdravil in po uvodni besedi dal v razpravo predlog dnevnega reda.

Po razpravi je bil dan na glasovanje

PREDLOG SKLEPA:

Odbor sprejme predlog dnevnega reda 5. redne seje odbora.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | 6 | glasovi ZA, | 0 | PROTI od | 6 | navzočih |

**SPREJETI DNEVNI RED:**

1. Potrditev zapisnika, 3. in 4. redne seje odbora
2. Obravnava gradiva kot pristojno delovno telo mestnega sveta za 9. sejo MS MOL:
* **5. Poročilo o izvrševanju proračuna Mestne občine Ljubljana za leto 2011 za obdobje od 1.1. do 30.6.2011** (predstavitev in pogovor članov odbora v okviru priprav na razpravo na 9. seji mestnega sveta)
* **6. Dopolnjeni osnutek Odloka o občinskem podrobnem prostorskem načrtu 253 Stanovanjska zazidava Kašelj - del in 103 Kašelj – del**
* **7. Dopolnjeni osnutek Odloka o spremembah in dopolnitvah Odloka o zazidalnem načrtu za območje Potniškega centra Ljubljana**
1. Pobude in vprašanja

AD 1.

Potrditev zapisnika, 3. in 4. redne seje odbora

Razprave ni bilo, na glasovanje je bil dan:

PREDLOG SKLEPA:

Odbor sprejme zapisnik 3. redne seje odbora.

 /sklep je sprejet s 6 glasovi za 0 proti od 6 navzočih članov/

PREDLOG SKLEPA:

Odbor sprejme zapisnik 4. redne seje odbora.

 /sklep je sprejet s 6 glasovi za 0 proti od 6 navzočih članov/

AD 2

Obravnava gradiva iz pristojnosti odbora za 9. sejo MS MOL:

* **5. Poročilo o izvrševanju proračuna Mestne občine Ljubljana za leto 2011 za obdobje od 1.1. do 30.6.2011**

Odbor je v okviru predhodnega dogovora o obravnavi vseh tovrstnih aktov na svojih sejah odbora prejel tudi tokrat razlago v obliki ustnega poročanja s področja Oddelka za ravnanje z nepremičninami, ki sta ga predstavili Katja OSOLIN in Damjana POPOVIČ LJUBI po pooblastilu načelnice Oddelka za ravnanje z nepremičninami Simono REMIH, s področja Oddelka za urejanje prostora pa načelnik Oddelka za urejanje prostora mag. Miran GAJŠEK s sodelavko Alenko PAVLIN.

Člani odbora so razpravljali v okviru priprav na razpravo na 9. seji mestnega sveta in po zaključeni razpravi vzeli izrečena stališča v vednost.

* **6. Dopolnjeni osnutek Odloka o občinskem podrobnem prostorskem načrtu 253 Stanovanjska zazidava Kašelj - del in 103 Kašelj – del**

Gradivo je predstavila Mira PRELOG, dopolnil pa načelnik mag. Miran GAJŠEK.

Člani odbora so razpravljali, izrazili svoja stališča in pripombe k osnutku odloka.

Po zaključeni obravnavi akta je bil dan na glasovanje

**PREDLOG SKLEPA:**

**Odbor za urejanje prostora in urbanizem podpira sprejem Dopolnjenega osnutka Odloka o**

**občinskem podrobnem prostorskem načrtu 253 Stanovanjska zazidava Kašelj - del in 103 Kašelj – del skupaj s pripombami članov odbora.**

**PRIPOMBE ČLANOV ODBORA:**

1. **Projektant naj poskusi še omiliti učinek niza parkirišč v pritličju po obeh straneh osrednje zelene poti med nizoma S1 in S2 in prouči možnost vkopa parkirišča za ~1.20m v polklet.**
2. **Projektant naj poskusi omiliti, glede na obstoječo in predvideno okoliško zazidavo, sorazmerno visok neprekinjen gabarit P+2+T niza objektov S1 in S2.**
3. **Projektant naj poskuša s preduhi oblikovati stik zelenih robnih površin območja z osrednjim zelenim prostorom stavbnega niza.**
4. **Projektant naj prouči možnost ureditve skupnega otroškega igrišča (POI) na južnem delu območja OPPN.**
5. **Ponovno se naj prouči primernost zasaditve visokoraslega drevja v prostih zelenih površinah med lamelama S1 in S2.**
6. **Predvideno ograjevanje območja v 6. alineji 11. člena ne prispeva h kakovosti rešitve oziroma še poudarja slabosti umeščanja nove, te izrazito odtujene gradnje na stiku mesta z obsavskim prostorom.**
7. **Besedilo 18. člena naj se smiselno preoblikuje, odpraviti ponavljanje navedb glede visokoraslega drevja, pri čemer je visokoraslo drevje po pravilu višje kot sedem metrov in se naj še upošteva deljeno mnenje, da se zdravniki ne strinjajo nujno, da je odstranjevanje alergogenih (topol, akacija, breza) rastlin iz bivalnega okolja koristen ukrep za alergike.**

Besedilo 18. člena naj se spremeni tako, da se bo glasilo:

(1) Za zunanjo ureditev območja OPPN mora biti v sklopu priprave projektne dokumentacije za

 gradbeno dovoljenje izdelan načrt krajinske arhitekture.

(2)V načrtu krajinske arhitekture morajo biti upoštevni naslednji pogoji za ureditev zunanjih površin:

– vse ureditve morajo omogočati neoviran dostop in uporabo funkcionalno oviranim osebam;

– na vsako stanovanje je treba zagotoviti 15,00 m2 odprtih bivalnih površin, od teh mora biti najmanj

 7,50 m2 površin, namenjenih za otroško igrišče;

– zelene površine in osrednja parkovna površina morajo biti zasajene z drevjem in grmovnicami;

– ograja parcele, namenjene gradnji stavb, mora biti zelena (živa meja);

– na območju OPPN je treba zasaditi vsaj 23 visokoraslih dreves;

~~– predvideno drevje mora biti visokoraslo;~~

– ~~visokoraslo~~ drevje mora imeti obseg debla več kot 18 cm, merjeno na višini 1,00 m od tal po

 saditvi, in višino debla do prvih vej več kot 2,20 m; pričakovana končna višina dreves mora biti vsaj 7,00 m;

– odmik podzemnih komunalnih vodov od debla drevesa mora biti najmanj 2,00 m;

– izbor rastlin mora upoštevati avtohtone rastline, rastiščne razmere in varnostno-zdravstvene

 zahteve; saditev topolov, akacij in brez ni primerna;

– pešpoti morajo biti tlakovane, opremljene z mikrourbano opremo in primerno osvetljene;

– tla otroških igrišč morajo biti iz materialov, ki ustrezajo varnostnim standardom;

– višinske razlike terena morajo biti premoščene z ozelenjenimi brežinami, postavitev opornih zidov

 ni dopustna;

– vlagoljubna lesna vegetacija na južnem in vzhodnem robu zemljišča s parcelno številko 2114/3

 katastrska občina Kašelj se ohrani. Sadno drevje na območju OPPN (orehi, češnje...) se lahko

 odstrani.

1. **Z besedilom 23. člena, kolesarski in peš promet, naj se, bolj kot je predlagano z osnutkom, predpiše kako se naveže na kolesarkse in pešaške povšine naselja.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 6 | glasovi ZA, | 0 | PROTI od | 7 | navzočih |

* **7. Dopolnjeni osnutek Odloka o spremembah in dopolnitvah Odloka o zazidalnem načrtu za območje Potniškega centra Ljubljana**

Gradivo je predstavila Barbara JOVAN, dopolnil pa predstavnik izdelovalca akta projektant Rok KLANJŠČEK iz družbe REAL ENGENEERING, d.o.o.

Člani odbora so razpravljali in izrazili svoja stališča.

Po zaključeni obravnavi akta, je bil dan na glasovanje

**PREDLOG SKLEPA:**

**Odbor za urejanje prostora in urbanizem podpira sprejem Dopolnjenega osnutka Odloka o spremembah in dopolnitvah Odloka o zazidalnem načrtu za območje Potniškega centra Ljubljana.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 7 | glasovi ZA, | 0 | PROTI od | 7 | navzočih |

AD 3

Pobude in vprašanja

Člani odbora niso razpravljali o drugih pobudah, le v razpravi **pri 2.točki/5**, ko je načelnik mag. Miran GAJŠEK predstavil dokončno stališče, da za nameravane ureditve in obnovo Trga republike ne bo prišlo do novih urbanističnih rešitev preko javnega natečaja, saj je že pridobljena arhitektonsko urbanistična ambientalna rešitev po kateri se je urejalo območje Trga republike zadostna strokovna podlaga za nadaljne urejanje območja!

Izhajajoč iz razprave, je podpredsednik odbora Mirko BRNIČ JAGER dal pobudo v zvezi s to odločitvijo in predlagal, da se to tudi predstavi in pojasni javnosti.

Po zaključeni razpravi, je bil dan na glasovanje

**PREDLOG SKLEPA:**

**Odbor za urejanje prostora in urbanizem podpira pobudo, ki jo je dal podpredsednik odbora Mirko BRNIČ JAGER, da se pripravi razstava in javnosti predstavi nameravane ureditve za obnovo Trga republike, še posebej pa že pridobljeno strokovno podlago kot ambientalno rešitev ureditve kompleksa stavb takratnega trga, za katero je prejel I. nagrado pokojni profesor Edo RAVNIKAR.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 7 | glasovi ZA, | 0 | PROTI od | 7 | navzočih |

Seja je bila zaključena ob 22.00 uri.

## ZAPISAL TAJNIK PREDSEDNIK

Jan SKOBERNE Prof. Janez KOŽELJ